Kula nuwun, atur kula warga èstri ôngka 467, kaparênga sadèrèngipun kula miwiti atur, ingkang langkung rumiyin kula nyuwun ingkang agung pangaksamanipun para sadhèrèk warga ingkang wajib amênggalih, minggahipun dhumatêng pangrèh pakêmpalan kita Narpawandawa, ingkang awit katêmbean punika kula gadhahi raos pamanggih ingkang langkung parlu badhe kula aturakên, makatên wau manawi ugi karsa anggatosakên, punapa malih kados ugi langkung parlu mênggah dadosa panggalihanipun pangrèhing pakêmpalan Narpawandawa, saha manawi atur kula wau wontên kalintuning tanduk, utawi saru-sikuning têmbung kula namung nyuwun pangapuntên ingkang kathah-kathah, jalaran saking katarik daya kabodhoan kula, bawanipun kula punika drajading warga èstri, makatên malih ugi kula nyuwun canthèl atur dhumatêng anak rêdhaktur karsaa nglêrêsakên, salajêngipun katur kauningan pangrèh kula nyumanggakakên, amila inggih sadèrèng sasampunipun kula ngaturakên gênging panuwun.